
Zrušenie použitého postupu zákazky
podľa § 57 ods.2 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní)



Identifikácia verejného obstarávateľa:

Názov organizácie: 			Mesto Žiar nad Hronom
Adresa organizácie: 			Ul. Š. Moysesa č. 46, 965 19  Žiar nad Hronom
Internetová adresa organizácie (URL): 	www.ziar.sk
IČO: 	00 321 125
Verejný obstarávateľ podľa § 7 ods. 1 písm. b) zákona č. 343/2015 Z.z.


Predmet zákazky: „Revitalizácia záhrady a nádvoria ZPS“

Predmetom zákazky je úprava existujúceho zadného dvora pre potreby areálu zariadenia pre seniorov v parku Štefana Moysesa v Žiari nad Hronom. Realizácia je limitovaná existujúcou zástavbou v území, tak i existujúcim pozdĺžnym a priečnym riešením existujúceho chodníka v parku na ktorý sa napája. Šírkové usporiadanie zahŕňa chodník pre peších, ako i ihriská pre minigolf a petanque, je preto potrebné navrhnúť riešenie v rozmedzí existujúcej stavby.

Zrušenie použitého postupu zákazky:   

Verejný obstarávateľ ruší verejné obstarávanie na predmet zákazky: „Revitalizácia záhrady a nádvoria ZPS“, na základe ustanovenia § 57 ods. 2,  zákona o verejnom obstarávaní, v zmysle ktorého verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ alebo obstarávateľ nezrušil verejné obstarávanie alebo jeho časť, je povinný zverejniť v profile odôvodnenie, prečo verejné obstarávanie nezrušil.


Odôvodnenie zrušenia postupu verejného obstarávania: 

Počas procesu verejného obstarávania nastali dôvody pre ktoré nemožno od verejného obstarávateľa požadovať, aby vo verejnom obstarávaní pokračoval. Cenovú ponuku predložil len jeden uchádzač, pričom jeho  navrhovaná cena je vyššia ako predpokladaná hodnota zákazky. 

Vzhľadom k tomu, že súčasný stav neumožňuje riadnu realizáciu predmetného dodania stavebných prác, verejný obstarávateľ sa rozhodol v súlade s § 57 ods. 2 zákona č. 343/2015 o verejnom obstarávaní v znení neskorších predpisov zrušiť verejné obstarávanie na predmet zákazky s názvom „Revitalizácia záhrady a nádvoria ZPS“. Verejný obstarávateľ zároveň oznamuje, že v krátkom čase vyhlási uvedené verejné obstarávanie opätovne. 


Poučenie:
Proti tomuto zrušeniu môžete v zmysle § 170 ods. 3 zákona o verejnom obstarávaní podať námietku. Námietka musí byť doručená verejnému obstarávateľovi a Úradu pre verejné obstarávanie najneskôr do 10 dní odo dňa doručenia tohto oznámenia.


V Žiari nad Hronom, dňa 8.11.2021		    




   .............................................
Mgr. Peter Antal
  		      primátor 

